Kaip gyvena blogosfera?

Paskutinį Poko blogo įrašą parašėme prieš daugiau nei trejus metus… Senokai! Bet per tuos metus Poko visą laiką dirbo, sukosi, tad šiandien savo “blogotekoje” turime virš 1 500 blogų, kurie parašė daugiau nei 200 000 įrašų!

Rokiškio paskatinti, nusprendėme panagrinėti per visą Poko gyvavimo laiką (pirmoji diena darbe buvo 2011-ųjų vasario 24-oji) sukauptus duomenis ir papasakoti šį tą įdomaus apie lietuvišką blogosferą.

Ar blogosfera vis dar gyva 2015-aisiais?

Nors Poko seka 1 684 blogus, ne visi jie šiandien vis dar rašo. Kaip matyti kairiajame grafike, viso Poko gyvavimo metu niekada neturėjome net tūkstančio blogų, kurie būtų gyvi (t.y. parašę įrašą per paskutines 90 dienų).

Maža to, gyvų blogų per laiką tik mažėjo, ir šiuo metu jų sekame tik 461. Įdomu tai, kad iš tų 461 blogų, daugiau nei 250 pradėjo rašyti seniai (tas matyti grafike dešinėje) - pirmuosius jų įrašus turime dar iš 2011-ųjų! Tad atrodo, kad blogosfera iš tiesų ne tokia aktyvi, kaip kad buvo prieš keletą metų. Bet toli gražu ne mirusi! Be to, visai gali būti, kad mes tiesiog nesame pridėję paskutiniu metu atsiradusių blogų - jei žinai kokį, kurio mums trūksta, pasiūlyk!

Blogosferos mohikanai

Kadangi Poko pradėjo veikti tik 2011-aisiais, pirmųjų blogosferos dinozaurų mes jau nespėjome įamžinti. Net nežinau.lt blogoramų nė vienos savo sąrašuose neturime… Mūsų duomenimis, seniausi (ką nors 2015-ais parašę) blogai yra šie:

Pastabėlė: Seniausi blogai yra atrinkti pagal seniausius mūsų turimus įrašus. Kai kurie blogai gyvuoja dar ilgiau, bet mes tiesiog neturime dar senesnių jų įrašų!

Seniausias, tiesa, dar nereiškia, kad daugiausiai parašęs! Pavyzdžiui, Aurimas Gudas per tuos 6 metus parašė tik 30 įrašų. Tinklaraštis Daugiau nei virtuvė parašė jau 83 įrašus, nors buvo įkurtas tik šįmet! Tad kas yra parašęs daugiausiai įrašų Poko istorijoje?

Dalis produktyvių blogų tikrai nestebina - tai muziką, nuotraukas skelbiantys tinklaraščiai, prie kurių dirba ištisos komandos. Bet dešimtuke pamatyti tokius vardus kaip Grumlinas ar Burgis (1 904 įrašai) nesitikėjome!

OK, tai blogosfera dar rašo… O ją kas nors skaito?

Na, tai kas tie visų laikų populiariausi?!

Dar ir kaip! Kiekvieną mėnesį, įrašai, kuriuos parašo Poko sekami blogai, surenka apie 40 000 taškų (pasidalinimų socialiniuose tinkluose). Ir taip nuo pat 2014-ųjų pavasario iki dabar, nors įrašų ir blogų gerokai sumažėjo! Panašu, kad tiesiog pajudėjome kokybės link.

Šį įrašą užbaigsime šiokia tokia “šlovės lenta”. Pradėkime nuo populiariausių įrašų top 10:

Pasižiūrėjus, kaip šį sąrašą dominuoja Roberto blogas, tikrai tikėtumeisi jį rasti ir populiariausių Poko blogų dešimtuke. Bet ne! Robertas yra tik 15-oje vietoje, o dešimtukas atrodo taip (pagal bendrą surinktų Poko taškų sumą! Dešimtukas pagal vidutinį įrašų populiarumą atrodytų visai kitaip - bet apie tai kitą kartą…):

Atotrūkis tarp Andriaus Užkalnio ir kitų yra… na, tiesiog neįtikėtinas. Galima jį dievinti, galima jo nekęsti, bet skaičiai rodo savo. Tad ir užbaigsime šį įrašą grafiku apie Užkalnio populiarumą (kad ir kur jis berašytų).

P.S. Įrašų seriją apie Poko statistiką planuojame tęsti toliau, kapstytis giliau. Jei turi kokių konkrečių minčių, ką galima būtų iškapstyti - duok žinoti komentaruose!

– Aurimas